2021 m. LFF I lyga

2021 m. LFF I lyga, dar žinoma kaip Pirma lyga, – antros pakopos futbolo pirmenybės Lietuvoje.

Sezonas startavo 2021 m. kovo 20 d. ir baigėsi 2021 m. lapkričio 24 d. 

Pirmos lygos nugalėtojai galėjo paaiškėti paskutinę pirmenybių dieną, kai susitiko pirmą vietą užimanti FK Jonava ir antrą vietą užimantys FA Šiauliai. Iki paskutiniojo turo rungtynių nebuvo aišku, kuri ekipa taps Pirmos lygos nugalėtojais. Laimėjusi arba lygiosiomis sužaidusi Jonavos komanda būtų užsitikrinusi nugalėtojų vardus. Namuose žaidusi Jonavos ekipa pralaimėjo FA Šiauliai rezultatu 0:1. Abi komandoje buvo surinkusios po 66 taškus ir buvo žaidžiamos „auksinės“ rungtynės. Jose sprendėsi, kuri ekipa taps Pirmos lygos nugalėtojais.

Po sezono Pirmos lygos vadovas įvertino 2021 m. pasiekimus ir rezultatus.

Sezono pradžia

Bendra tvarka 
Pirmoje lygoje įvyko didelė klubų kaita – 4 komandos pakilo į A lygą, prisijungė 5 komandos iš Antros lygos. 2021 m. sezone dvi pirmąsias vietas užėmusios komandos iškovojo teisę sportiniu principu kilti į A lygą. Paskutinę vietą užėmusi komanda iškristų i II lygą, o priešpaskutinę – žaidė pereinamąsias rungtynes su Antroje lygoje 4 vietą užėmusia komanda. 

2021 m. Pirmoje lygoje žaidė 14 komandų, o 2022 m. buvo tikimasi dalyvių skaičių padidinti iki 16. Tokiu būdu sportiniu principu 3 Antros lygos komandos iškovotų teisę kilti į Pirmą lygą. 

Pirmoje lygoje gali būti ne daugiau nei 6 dublerių „B“ komandos, jos negali kilti į A lygą. 

Varžybos vyko 2 ratų sistema, komandos sužaidė po 26 rungtynes.

Žaidėjai 
 Rungtynėse buvo galima daryti 5 keitimus. 
 Pavasario žaidėjų perėjimų langas (transfer window, žaidėjų registravimo periodas) numatytas sausio 12 d. – kovo 18 d., o vasaros – birželio 20 d. – liepos 19 d.

Taisyklės apie žaidėjus nustatytos LFF varžybų nuostatuose.

Vasarą įvyko perėjimai. Viena iš labiausiai pasikeitusių komandų buvo Klaipėdos „Neptūnas“.

Licencijavimosi eiga

Pareiškėjai 
2020 m. gruodžio mėn. paraiškas licencijuotis į numatytas 16 vietų pateikė 17 komandų:
Praėjusio sezono I lygos dalyviai – Vilniaus Vytis, FK Minija Kretinga, FK Atmosfera Mažeikiai, BFA Vilnius, Panevėžys B, Žalgiris B, Riteriai B, Kauno Žalgiris B
Praėjusio sezono II lygoje 1-2 vietas užėmusios komandos – FK Šilas Kazlų Rūda, Banga B, FK Neptūnas Klaipėda
Kiti praėjusio sezono II lygos dalyviai – FK Ekranas Panevėžys, FK Atlantas Klaipėda, Sūduva B, FK Babrungas Plungė
Komandos iš žemesnių lygmenių – FK Garliava Kauno raj., Be1 Nacionalinė Futbolo Akademija Kaunas
Į numatytas keturias papildomas vietas A lygoje bandė licencijuotis 6 komandos iš I lygos:
FK Nevėžis Kėdainiai, FC Hegelmann Litauen, FK Jonava, FC Džiugas Telšiai, FA Šiauliai, DFK Dainava Alytus
Sportiniu principu nei viena komanda 2020 m. neiškrito iš A lygos.

Sausio 25 d. FK Atlantas informavo LFF kad atsiima paraišką ryšium su klubui pritaikyta bauda, kuri smarkiai įtakoja klubo biudžetą bei rėmėjų norą investuoti. Nesumokėjus baudos klubas neįgyvendins finansinių licencijavimosi reikalavimų. Bauda buvo skirta už sutartų rungtynių organizavimą 2019 m. Klubo vadovas ėmė kalbėti apie galimą klubo bankrotą.

Licencijų gavėjai 

LFF licencijavimo komiteto posėdis dėl LFF I lygos licencijų išdavimo buvo planuojamas 2021 m. vasario 18 d., bet vyko vasario 19 d. Iškart licencijas gavo 15 komandų. Licencijų negavusios komandos galėjo apeliuoti iki vasario 25 d. Vieno klubo apeliacija buvo patenkinta, likę klubai galėjo prašyti dalyvauti išimties tvarka iki kovo 10 d. Kovo 10 d. LFF paskelbė kad jau gavę I lygos licencijas Be1 ir FK Garliava negali dalyvauti I lygoje, nes praėjusį sezoną nedalyvavo LFF II lygos pirmenybėse.

Klubų kaitos suvestinė

Dalyviai ir informacija apie juos 

Šešios „B“ komandos yra dublerinės A klubų ekipos. Daugumos I lygos klubų dublerinės komandos žaidžia II lygoje. I lygoje numatyta 16 komandų, keturios II lygos komandos šiame sezone iškovos teisę sportiniu principu kilti į I lygą.

Eiga

Galutinė turnyro lentelė

„Auksinės“ rungtynės 
 Dėl lygos nugalėtojų vardo žaidė FK Jonava ir FA Šiauliai.

 Pagrindinis laikas baigėsi be įvarčių. Pratęsimo metu įvarčių nebuvo pelnyta.
 Baudinių serija baigėsi rezultatu 4-3 šiauliečių naudai. FA Šiauliai tapo Pirmos lygos nugalėtojais.

Sutartų rungtynių problema
Po  vykusių rungtynių tarp FK Šilo ir FK Jonavos, LFF gavo anoniminį pranešimą, kuriame buvo išreikštas susirūpinimas dėl galimai sutartų rungtynių. Nenustačius manipuliacinių aplinkybių, po savaitės tyrimas buvo pabaigtas.

Techninis pralaimėjimas
 rungtynėse tarp FK Šilas ir FA Šiauliai, 86 min. į aikštę buvo išleistas rungtynėms neregistruotas FK Šilas žaidėjas. Rungtynės baigėsi 2:2, tačiau FK Šilui buvo užskaitytas techninis pralaimėjimas.

Pereinamosios rungtynės 
 Dėl išlikimo Piroje lygoje kovojo 13 vietą užėmusi Sūduva B ir ketvirtąją vietą Antroje lygoje užėmusi FK Garliava. 
 Dvikovą bendru dviejų rungtynių rezultatu 10:0 laimėjo FK Garliava.

Žaidėjai

Geriausieji 
 Geriausieji 2021 m. Pirmos lygos žaidėjai
 balandžio mėn. Meinardas Mikulėnas (Žalgiris B)
 gegužės mėn. Filip Halgoš (FK Jonava)
 birželio mėn. Ričardas Beniušis (FK Šilas)
 liepos mėn. Justas Petravičius (FA Šiauliai)
 rugpjūčio mėn. Arman Zeynalyan (FK Atmosfera).
 rugsėjo mėn. Algis Jankauskas (FA Šiauliai)
 spalio mėn. Ignas Raštutis (FK Šilas);

Rezultatyviausi

Hat-trick’ai

Taip pat skaitykite 
 2021 m. A lyga
 2021 m. LFF II lyga
 Lietuvos futbolo taurė 2021 m.
 Lietuvos futbolo varžybos 2021 m.
 Lietuvos salės futbolo varžybos 2020–2021 m.

Šaltiniai

Nuorodos 
 SOCCERWAY (2021 m. Pirma lyga)
 lietuvosfutbolas.lt (informacija ir statistika)
 1lyga.lt (Pirmos lygos puslapis)
 lff.lt (LFF puslapis)

Lietuvos futbolo varžybos